**COVID-19 (koronavírus): Vláda prijala mimoriadne opatrenia**

**Vláda dnes na svojom mimoriadnom zasadnutí schválila tvrdé opatrenia na zabránenie šírenia koronavírusu. Núdzový stav je od zajtrajšieho dňa (16.marec) 6.00 h vyhlásený vo viacerých nemocniciach. „Ide o rozhodnutie, ktoré je preventívne. Potrebujeme mať právomoc presúvať zdravotnícky personál, materiál či techniku z nemocnice do nemocnice s garanciou istoty bez odmietnutia. Zabezpečuje sa tým zdravotná starostlivosť o občanov Slovenskej republiky a zabraňuje napríklad tomu, aby niekto odmietol poskytovať zdravotnú starostlivosť,“ povedal Peter Pellegrini, predseda vlády SR poverený riadením ministerstva zdravotníctva.**

 Vláda vyhlásila núdzový stav v nasledujúcich zdravotníckych zariadeniach:

**Bratislavský kraj**

|  |
| --- |
| **Názov ústavného zdravotníckeho zariadenia:** |
| **Univerzitná nemocnica Bratislava** |
| **Národný ústav detských chorôb Bratislava** |
| **Národný ústav srdcových a cievnych chorôb, a. s., Bratislava** |
| **Národný onkologický ústav Bratislava** |
| **Nemocnica sv. Michala, a. s., Bratislava** |
|  |

**Trnavský kraj**

|  |
| --- |
| **Názov ústavného zdravotníckeho zariadenia:** |
| **Fakultná nemocnica Trnava** |

**Nitriansky kraj**

|  |
| --- |
| **Názov ústavného zdravotníckeho zariadenia:** |
| **Fakultná nemocnica Nitra** |
| **Fakultná nemocnica s poliklinikou Nové Zámky** |

**Trenčiansky kraj**

|  |
| --- |
| **Názov ústavného zdravotníckeho zariadenia:** |
| **Fakultná nemocnica Trenčín** |

**Žilinský kraj**

|  |
| --- |
| **Názov ústavného zdravotníckeho zariadenia:** |
| **Fakultná nemocnica s poliklinikou Žilina** |
| **Univerzitná nemocnica Martin** |
| **Ústredná vojenská nemocnica SNP Ružomberok** |

**Banskobystrický kraj**

|  |
| --- |
| **Názov ústavného zdravotníckeho zariadenia:** |
| **Fakultná nemocnica s poliklinikou F. D. Roosevelta Banská Bystrica** |
| **Detská fakultná nemocnica s poliklinikou Banská Bystrica** |
| **Stredoslovenský ústav srdcových a cievnych chorôb, a. s., Banská Bystrica** |

**Prešovský kraj**

|  |
| --- |
| **Názov ústavného zdravotníckeho zariadenia:** |
| **Fakultná nemocnica s poliklinikou J. A. Reimana Prešov** |
| **Nemocnica Poprad, a. s.** |
| **Národný ústav tuberkulózy, pľúcnych chorôb a hrudníkovej chirurgie Vyšné Hágy** |

**Košický kraj**

|  |
| --- |
| **Názov ústavného zdravotníckeho zariadenia:** |
| **Univerzitná nemocnica L. Pasteura Košice** |
| **Detská fakultná nemocnica Košice** |
| **Východoslovenský ústav srdcových a cievnych chorôb Košice, a. s.** |
| **Východoslovenský onkologický ústav, a. s., Košice** |

Vo všetkých nemocniciach nielen štátnych sa zároveň nariaďuje **obmedziť plánované zákroky u všetkých poskytovateľov zdravotnej starostlivosti.**

**Takisto Úrad verejného zdravotníctva na základe rozhodnutia vlády prijal ďalšie striktné opatrenia.**

Vláda SR zároveň nariadila Úradu verejného zdravotníctva SR prijať nasledovné opatrenia na ochranu verejného zdravia:

S účinnosťou od 16. marca od 6.00 h sa na obdobie **14 dní zakazuje maloobchodný predaj a predaj služieb** v prevádzkach okrem:

1. predajni potravín,
2. lekárni a predajní zdravotníckych pomôcok,
3. drogérií,
4. pohonných hmôt a palív,
5. novinových stánkov,
6. predajne krmív a ďalších potrieb pre zvieratá vrátane veterinárnych ambulancií,
7. prevádzok telekomunikačných operátorov,
8. prevádzok verejného stravovania a stánky s rýchlym občerstvením,
9. prevádzok poštových, bankových a poisťovacích služieb,
10. prevádzok internetových obchodov (eshopov) a donáškových služieb.

S účinnosťou od 16. marca od 6.00 h na obdobie 14 dní sa zároveň zakazuje prítomnosť verejnosti v prevádzkach verejného stravovania a stánkoch s rýchlym občerstvením. Tento zákaz sa nevzťahuje na predaj mimo prevádzku stravovacích služieb (napríklad prevádzky rýchleho občerstvenia s výdajným okienkom alebo predaj pokrmov so sebou bez vstupu do prevádzky).

Zároveň všetkým osobám, ktoré sa od 16.marca od 6.00 h skupinovo vracajú z postihnutých oblastí zo zahraničia sa nariaďuje izolácia v zariadeniach určených ministerstvom vnútra a to na dobu 14 dní.

**Aktuálne čísla k dnešnému dňu ohľadom koronavírusu**

Slovensko má spolu **61 pozitívnych vzoriek, 1375 negatívnych výsledkov** na koronavírus.  
**Dnes**bolo vyšetrených 116 vzoriek s negatívnym výsledkom a **17** vzoriek s pozitívnym výsledkom.

V Trenčíne je to dnes **5**nových prípadov na ochorenie COVID-19 (koronavírus), ide o dvoch mužov, dve ženy a jedno dieťa. Všetci pacienti sú v stabilizovanom stave, časť je hospitalizovaná, časť v domácej izolácii.  
  
Bratislava - **5** nových prípadov

Nitra – **3** nové prípady

Trnava hlási **1** prípad, je to muž, ktorý je hospitalizovaný a po dohode s UNB bude prevezený do Bratislavy. Má cestovateľskú anamnézu, stav je stabilizovaný.

V Martine**1**prípad, muž, cestovateľská anamnéza, bol na kongrese v zahraničí

Nové Zámky**1** prípad, žena, domáca izolácia, priamy kontakt s nakazeným

Banská Bystrica hlási **1**prípad, žena, hospitalizovaná, nakazená členom rodiny

Dátum: **15. marca 2020**